


EKSAMEN I 15023 SKATTERETT 1�PRIVATE ��





Dato:	18. august 2000 


Tid:	09.00-13.00


Hjelpemidler:	Norges lover, særtrykk av lover uten kommentarer, Jacob Jarøys eller Ole Gjems-Onstads skattelovsamling, kalkulator


Fagansvarlig:	Bjørn Espnes


Oppgavesettet består av 1 oppgave med 4 delspørsmål.


Merknad:	Kandidaten skal henvise til aktuelle lovbestemmelser/forskrifter i forbindelse med de spørsmål som behandles. Presiser nødvendige forutsetninger.


---------------------------------------------------------------------------------------------------------





Oppgave 1 





Arne Hansen er daglig leder i aksjeselskapet A. Hansen Snekkeri AS i Narvik. Hansen eier samtlige 100 aksjer i selskapet. Resultatregnskap for foregående år (19X9) er som følger:





Resultatregnskap A. Hansen Snekkeri AS (finansregnskapet) for 19X9:





Salgsinntekter	18 500 000


Leieinntekter	600 000


Gevinst ved salg lastebil	        30 000


Sum driftsinntekter	19 130 000





Varekostnad	10 000 000


Lønnskostnader, mv 	3 850 000


Andre driftskostnader	1 990 000


Avskrivning driftsmidler	750 000


Tap på kundefordringer	      120 000


Sum driftskostnader	 16 710 000





Driftsresultat	  2 420 000





Renteinntekt	80 000


Gevinst ved salg av aksjer	300 000


Rentekostnad	     190 000





Resultat før skatt	  2 610 000





Tilleggsopplysninger:





1. Lønnskostnader 


I posten lønnskostnader, mv utgjør lønn, arbeidsgiveravgift og andre trygdeavgifter til sammen kr 3 000 000. Av dette utgjør Hansens lønn kr 400 000. I tillegg har Hansen fått utbetalt kr 100 000 til dekning av utlignet og betalt skatt i 19X9 som følge av beregnet personinntekt fra selskapet.   





2. Varebeholdning


I regnskapet er varebeholdningen nedskrevet med følgende verdier:





  	1.1	31.12


Beholdning til anskaffelseskost	2 500 000	2 800 000


Bokført verdi	2 300 000	2 400 000


Nedskrevet i regnskapet	200 000	400 000





3. Avskrivninger – avskrivningsgrunnlag


Grunnlag for skattemessige avskrivninger er som følger:





Kontormaskiner:


Saldo 1.1		130 000


Kjøp ny kopimaskin		64 000





Vare- og lastebiler:


Saldo pr 1.1		390 000


Avhendelse brukt lastebil (salgssum)		150 000


Kjøp ny lastebil		400 000





Personbiler, inventar, utstyr:


Saldo pr 1.1		800 000


Kjøp ny personbil		250 000





Bygning:


Virksomheten drives i bygg som eies av selskapet. Bygningen ble anskaffet i 19X7 for 


kr 8 000 000 inklusive tomt. Kr 1 000 000 av anskaffelsesverdien ble henført til tomten. Det er benyttet maksimale avskrivninger de foregående år. En del av bygget leies ut til et annet foretak. 60 % av arealet i bygget benyttes snekkerverkstedet. Resterende 40 % er utleid til en møbelforretning. 





Det skal beregnes maksimale skattemessige avskrivninger på alle saldoer. Salg av driftsmidler skal behandles slik at de gir maksimal skattekreditt. 





4. Kundefordringer og tap på kundefordringer


Realiserte tap på kundefordringer utgjorde kr 90 000 i 19X9 og kr 160 000 i  19X8.  Alt salg er kredittsalg. Kredittsalget i 19X8 var kr 16 000 000. Utestående fordringer (før nedskrivning for forventet tap) utgjorde kr 1 600 000 pr 1.1X9 og kr 1 700 000 pr 31.12.X9. Fordringsmassen pr. 1.1.19X9 var skattemessig nedskrevet med kr 92 000.





5. Næringstomt


Selskapet solgte i 19X8 en næringstomt med skattemessig tap på kr 160 000,-. Så mye som mulig av dette tapet ble ført til fradrag i 19X8, til tross for underskuddet dette året.





6. Underskudd


Selskapet har et skattemessig underskudd til framføring fra 19X8 på kr 300 000,-. Beregnet personinntekt var positiv i 19X8.





7. Underskudd fra komandittselskap (KS)


Selskapet er komplementar i et KS og har en eierandel på 20 % i KS’et. KS’et har i 19X9 et samlet skattemessig underskudd på kr 100 000. Regnskapsmessig var resultatet kr 0. 





8. Salg av aksjer


Aksjene som ble solgt hadde selskapet eid i 6 år. Akkumulert RISK i eiertiden var på 


kr 200 000.








Spørsmål 1:	Fastsett alminnelig inntekt for A.Hansen Snekkeri AS for 19X9





Spørsmål 2:	Fastsett beregnet personinntekt for A.Hansen for 19X9. Ved beregningen kan du legge til grunn at gjennomsnittlig kapitalavkastningsgrunnlag for 19X9 er 12 000 000 og at gjennomsnittlig G er 46 000.





Spørsmål 3:	Fastsett RISK pr aksje for 19X9





Spørsmål 4:	A.Hansen vurderer å gi aksjene i selskapet vederlagsfritt til sine tre barn. Hvilke skatte- og avgiftsmessige konsekvenser kan dette få ?

